'पुलिसवाला SMS करता है- तू अच्छी लगती है', सवाल पर SSP ने दिया ये जवाब

लखनऊ. यूपी पुलिस की "नारी सुरक्षा-जागरूकता सप्ताह" की मुहि‍म रंग लाती दिख रही है। 4 दिसंबर से शुरू हुए इस अभियान का समापन 10 दिसंबर को हो गया। खास बात ये है कि विश्व में महिला जागरूकता का ऐसा ही अभियान ब्राजील में चलाया गया था जो एक महीने का अभियान था। इसमें करीब 18 लाख छात्रों को जागरूक किया गया था। यूपी पुलिस ने एक सप्ताह का अभियान चलाया था। इसमें रिकॉर्ड 22 लाख से ज्यादा छात्राओं को जागरूक किया गया। लड़कियों ने भी यूपी भर में चले इस प्रोग्राम में बढ़-चढ़कर हिस्सा लिया और बेबाकी से डीजीपी, आईजी-एसएसपी से प्रश्न पूछे।

DainikBhaskar.com यूपी पुलिस से इस हफ्ते में पूछे गए उन सवालों को बताने जा रहा है, जिनके जवाब देने में पुलिसवालों के पसीने छूट गए। इन सवालों के जवाब- डीजीपी सुलखान सिंह, आईजी जय नारायन, एसएसपी दीपक कुमार(IPS) ने दिए।

कॉन्स्टेबल करता था गंदे मैसेज

- लखनऊ में चले वुमन सिक्युरिटी वीक में छात्रा तमन्ना सिंह ने एसएसपी को बताया, ''हमारे कॉलेज में डीजे नाइट का फंक्शन था। वहां से करीब रात 11 बजे मैं अपनी एक फीमेल और मेल फ्रेंड के साथ निकली।"

- ''हम सेल्फी लेने गोमतीनगर स्टेशन पर पहुंचे। तभी एक पुलिस ऑफिसर आया और बिना लेडी कॉन्स्टेबल के हमें कार में बैठाकर थाने ले गया।''

- ''करीब 3 बजे तक बैठाए रखने के बाद छोड़ा। वहीं, मेरे मेल फ्रेंड को सुबह 10 बजे 3500 रुपए वसूलकर छोड़ा।''

- ''इसके बाद उनके डिपार्टमेंट से एक कॉन्स्टेबल ने मुझे वॉट्सऐप पर मैसेज करना शुरू कर दिया। कभी गुड मॉर्निंग तो कभी कहता कि आप बहुत खूबसूरत हैं, मुझे अच्छी लगती हैं।''

- छात्रा की प्रॉब्लम सुनते ही एसएसपी दीपक कुमार ने उसे आश्वासन दिया कि चाहे पुलिस डिपार्टमेंट का हो या कोई आम आदमी, ऐसे मामलों में सख्त एक्शन लिया जाएगा। अगले ही दिन आरोपी को सस्पेंड कर दिया गया।